Diari Oficial de la Generalitat Valenciana


Sumari del DOGV 4711, del 12-03-2004 (2004/2444)

Correcció d'errades de la informació pública del programa d'actuació integrada per al desenvolupament de la unitat d'execució SO4.
----------------------------------------------------------------------------------------------------------------------------------

### Dades del document

Número de DOGV
:   4711

Data del DOGV
:   12-03-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/2444


Organisme emissor
:   Ajuntament de Callosa de Segura

Tipus de document
:   Correcció d'errades

Correcció d'errades de la informació pública del programa d'actuació integrada per al desenvolupament de la unitat d'execució SO4. [2004/X2444]
  
De conformitat amb l'article 46 de la Llei 6/1994, de 15 de novembre, reguladora de l'Activitat Urbanística de la Comunitat Valenciana, se sotmet a informació pública el decret d'Alcaldia següent, començant a comptar el termini per al compromís de presentar alternatives tècniques substancialment distintes a la inicial, als efectes de la possible pròrroga del termini per a presentar alternatives tècniques des de l'endemà de la publicació de l'edicte en el DOGV.
  
«En l'exercici de les atribucions que em confereix l'art. 21 de la Llei 7/1985, de 2 d'abril, reguladora de les Bases de Règim Local, mitjançant el present:
  
Atès que la mercantil El Bañet Huerta y Mar, SL, com a aspirant a urbanitzador, i representada per Jesús Más Vegara, ha presentat un programa d'actuació integrada per a dur a terme la urbanització de la unitat d'execució SO4, conforme a l'alternativa tècnica presentada també per l'interessat.
  
Vist que l'arquitecte municipal informa favorablement el programa d'actuació integrada presentar per El Bañet Huerta y Mar, SL, per a desplegar la unitat d'execució SO4.
  
Vist l'edicte de l'Alcaldia de data 23 de gener de 2004, mitjançant el qual se sotmet a informació pública la iniciativa formulada per El Bañet Huerta y Mar, SL, representada per Jesús Más Vegara, per a dur a terme l'actuació integrada en la unitat d'execució SO4 del PGOU de Callosa de Segura.
  
Atès el segon paràgraf de l'edicte esmentat, que literalment diu: ?Alhora, es fa constar que si durant els deu primers dies d'informació pública, alguna persona es comprometera de presentar una alternativa tècnica substancialment distinta de la inicial i en prestara caució (mínim del 7% de les quotes d'urbanització previstes), el termini es prorrogarà per uns altres 20 dies addicionals, amb l'exclusiu objecte de presentar alternatives en competència?.
  
Atès que les relacions entre l'urbanitzador i l'administració en tot allò no previst en la LRAU es regularan per la legislació de contractes de les administracions públiques.
  
De conformitat amb l'article 105.2 de la Llei 30/1992, de Règim Jurídic de les Administracions Públiques i del Procediment Administratiu Comú, resolc:
  
Primer. Rectificar el segon paràgraf de l'edicte de l'Alcaldia de data 23 de gener de 2004, amb el tenor literal següent: ?Alhora, es fa constar que si durant els deu primers dies d'informació pública, alguna persona es comprometera de presentar una alternativa tècnica substancialment distinta de la inicial i en prestara caució (mínim del 2% de les quotes d'urbanització previstes), el termini es prorrogarà per uns altres 20 dies addicionals, amb l'exclusiu objecte de presentar alternatives en competència?, en tractar-se d'una errada material o de fet que no produeix una alteració fonamental del sentit jurídic de l'acte que el conté.
  
Segon. Notifiqueu a l'interessat i doneu compte al Ple de la present resolució, en la pròxima sessió.
  
Ho mana i signa l'alcalde a la ciutat de Callosa de Segura, el 16 de febrer de dos mil quatre».